Her er hvad man skal bruge som man kender det fra et hotel-/vandrehjem ophold. Hverken mere eller mindre. Ryddeligt og fint.
Der lugtede desværre voldsomt af kloak fra badeværelset på trods for åbnede vinduer. Måske var vi bare uheldige og det mere er undtagelsen end reglen.
Apropos det med åbne vinduer, så er vejen uden for vældig befærdet. Det kan værten jo ikke gøre for, men det gør at man med åbnede vinduer kan have svært ved at føre en almindelig samtale. Man kan også høre vejen når vinduerne er lukkede, men det er til at holde ud.
Det kunne være optimalt med mørklægningsgardiner, da der er utrolig lyst fra gadelygter og dagslys, nok særligt i sommerhalvåret. Vi havde i hvert fald lidt svært ved at sove for lyset.
Der mangler en topmadras på sovesofaen, hvis den skal kunne fungere som soveplads. Vi måtte bruge en dyne.
Lidt sparsomt med køkkengrej hvis man ønsker at kokkere, men fint hvis det blot er for en overnatning eller to.
Lidt svært at finde parkering, da der var mange biler på lidt plads i gården, men det lykkedes.
Indtjekningen fungerede optimalt med kode på opgangsdøren og nøgleboks til lejligheden. Nemt og lige til.
Lejligheden var dejlig ren og indbydende. Værten var nem og god at kommunikere med. Vi havde samlet en god oplevelse trods få mangler/udfordringer.